title: Rozhodnutie Rady z 10. novembra 1997 o uzavretí Dohody o vedecko-technickej spolupráci medzi Európskym spoločenstvom a Juhoafrickou republikou

text:
316                  SK                             Úradný vestník Európskej únie                                         11/zv. 26

31997D0763

15.11.1997                               ÚRADNÝ VESTNÍK EURÓPSKYCH SPOLOČENSTIEV                                          L 313/25

                                                 ROZHODNUTIE RADY
                                                  z 10. novembra 1997
             o uzavretí Dohody o vedecko-technickej spolupráci medzi Európskym spoločenstvom a Juhoafrickou
                                                        republikou

                                                              (97/763/ES)

RADA EURÓPSKEJ ÚNIE,                                                  keďže Dohoda o vedecko-technickej spolupráci medzi Európskym
                                                                      spoločenstvom a Juhoafrickou republikou bola podpísaná
so zreteľom na Zmluvu o založení Európskeho spoločenstva,             5. decembra 1996;
a najmä na jej článok 130m v spojení s článkom 228 ods. 2 prvou
vetou a článkom 228 ods. 3 prvým pododsekom,                          keďže Dohoda o vedecko-technickej spolupráci medzi Európskym
                                                                      spoločenstvom a Juhoafrickou republikou by sa mala schváliť,
so zreteľom na návrh Komisie (1),
                                                                      ROZHODLA TAKTO:
so zreteľom na stanovisko Európskeho parlamentu (2),

keďže Európske spoločenstvo a Južná Afrika uskutočňujú v obla-                                  Článok 1
stiach spoločného záujmu zvláštne programy výskumu a techno-          Dohoda o vedecko-technickej spolupráci medzi Európskym
logického rozvoja;                                                    spoločenstvom a Juhoafrickou republikou sa v mene spoločenstva
                                                                      schvaľuje.
keďže na základe predchádzajúcich skúseností obe strany vyjadrili
želanie prehĺbiť a rozšíriť spoluprácu v oblasti vedy a techniky;     Text dohody tvorí prílohu k tomuto rozhodnutiu.

keďže dohoda o vedecko-technickej spolupráci je súčasťou celko-                                 Článok 2
vej spolupráce medzi spoločenstvom a jeho členskými štátmi            V súlade s článkom 11 dohody oznámi predseda Rady, že
na jednej strane a Južnou Afrikou na strane druhej;                   Európske spoločenstvo splnilo postupy nevyhnutné pre vstup
                                                                      dohody do platnosti.
keďže Rada svojím rozhodnutím z 22. januára 1996 zmocnila
Komisiu prerokovať dohodu o vedecko-technickej spolupráci
medzi Európskym spoločenstvom a Juhoafrickou republikou;              V Bruseli 10. novembra 1997
                                                                                Za Radu
keďže Rada 5. decembra 1996 prijala rozhodnutie o podpísaní
dohody o vedecko-technickej spolupráci v mene Európskeho spo-                                          predsedkyňa
ločenstva;                                                                                E. HENNICOT-SCHOEPGES

(1) Ú. v. ES C 134, 29.4.1997, s. 7.
(2) Ú. v. ES C 304, 6.10.1997.


title: Rohodnutie Rady z 19. novembra 2007 , ktorým sa vymenúva člen poradného výboru Agentúry Euratomu pre zásobovanie

text:
               24.11.2007

               SK

               Úradný vestník Európskej únie

               C 282/14

      ROHODNUTIE RADY

   z 19. novembra 2007,
   ktorým sa vymenúva člen poradného výboru Agentúry Euratomu pre zásobovanie
   (2007/C 282/10)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 54 druhý a tretí pododsek,
   so zreteľom na článok X Štatútu Agentúry Euratomu pre zásobovanie (1) naposledy zmenenom a doplnenom rozhodnutím 95/1/ES, Euratom ESUO (2),
   so zreteľom na rozhodnutie Rady 2007/514/Euratom z 10. júla 2007, ktorým sa vymenúvajú členovia poradného výboru Agentúry Euratomu pre zásobovanie (3),
   so zreteľom na stanovisko Komisie,
   keďže:

               (1)

               V dôsledku odstúpenia pani Marie-Claire GUYADEROVEJ, ktoré bolo Rade oznámené 19. septembra 2007, sa uvoľnilo jedno miesto člena uvedeného výboru.

               (2)

               Uvoľnené miesto je preto potrebné obsadiť.

               (3)

               Francúzska vláda navrhla kandidáta 19. septembra 2007,

         ROZHODLA TAKTO:
   Jediný článok
   Pán Bruno QUAGLIA sa vymenúva za člena poradného výboru Agentúry Euratomu pre zásobovanie na zvyšný čas funkčného obdobia tohto výboru, ktoré trvá do 28. marca 2009.

      V Bruseli 19. novembra 2007

            Za Radu

            predseda

         L. AMADO

      (1)  Ú. v. ES 27, 6.12.1958, s. 534/58.

      (2)  Ú. v. ES L 1, 1.1.1995, s. 1.

      (3)  Ú. v. EÚ L 190, 21.7.2007, s. 15.


title: Rozhodnutie Rady 2006/482/SZBP z  10. apríla 2006  o uzavretí Dohody medzi Európskou úniou a Tureckou republikou, ktorou sa zakladá rámec pre účasť Tureckej republiky na operáciách krízového riadenia Európskej únie

text:
               12.7.2006

               SK

               Úradný vestník Európskej únie

               L 189/16

         ROZHODNUTIE RADY 2006/482/SZBP
   z 10. apríla 2006
   o uzavretí Dohody medzi Európskou úniou a Tureckou republikou, ktorou sa zakladá rámec pre účasť Tureckej republiky na operáciách krízového riadenia Európskej únie
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 24,
   so zreteľom na odporúčanie predsedníctva,
   keďže:

               (1)

               Podmienky týkajúce sa účasti tretích štátov na operáciách krízového riadenia EÚ by mali byť ustanovené v dohode, ktorou sa zakladá rámec pre takúto prípadnú budúcu účasť, a nemali by sa definovať jednotlivo pre každú dotknutú operáciu.

               (2)

               Po udelení oprávnenia Radou 23. februára 2004 predsedníctvo s pomocou generálneho tajomníka/vysokého splnomocnenca rokovalo o Dohode medzi Európskou úniou a Tureckou republikou, ktorou sa zakladá rámec pre účasť Tureckej republiky na operáciách krízového riadenia Európskej únie.

               (3)

               Táto dohoda by sa mala schváliť,

         ROZHODLA TAKTO:
   Článok 1
   Dohoda medzi Európskou úniou a Tureckou republikou, ktorou sa zakladá rámec pre účasť Tureckej republiky na operáciách krízového riadenia Európskej únie, sa týmto schvaľuje v mene Európskej únie.
   Znenie dohody tvorí prílohu k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) na podpis dohody s cieľom zaviazať Európsku úniu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Luxemburgu 10. apríla 2006

            Za Radu

            predsedníčka

         U. PLASSNIK

    ---documentbreak---

               12.7.2006

               SK

               Úradný vestník Európskej únie

               L 189/17

         PREKLAD
   DOHODA
   medzi Európskou úniou a Tureckou republikou, ktorou sa zakladá rámec pre účasť Tureckej republiky na operáciách krízového riadenia Európskej únie
   EURÓPSKA ÚNIA
   na jednej strane a
   TURECKÁ REPUBLIKA
   na strane druhej,
   ďalej len „strany“,
   keďže:

               (1)

               Európska únia (EÚ) sa môže rozhodnúť uskutočniť činnosti v oblasti krízového riadenia.

               (2)

               Európska únia rozhodne, či sa na účasť na operácii krízového riadenia EÚ prizvú tretie štáty. Turecká republika môže prijať pozvanie Európskej únie a ponúknuť svoj príspevok. V takom prípade Európska únia rozhodne o prijatí navrhovaného príspevku Tureckej republiky.

               (3)

               Ak Európska únia rozhodne, že uskutoční operáciu vojenského krízového riadenia s využitím prostriedkov a kapacít NATO, Turecká republika môže vyjadriť v zásade svoj úmysel zúčastniť sa na operácii.

               (4)

               Európska rada odsúhlasila v Bruseli 24. a 25. októbra 2002 spôsoby vykonávania ustanovení, ktoré Európska rada schválila na zasadnutí v Nice 7. – 9. decembra 2000, o účasti európskych členov NATO, ktorí nie sú členmi EÚ, na operáciách krízového riadenia pod vedením EÚ.

               (5)

               Podmienky týkajúce sa účasti Tureckej republiky na operáciách krízového riadenia EÚ by mali byť ustanovené v dohode, ktorou sa zakladá rámec pre prípadnú budúcu spoluprácu, a nemali by sa vymedzovať jednotlivo pre každú príslušnú operáciu.

               (6)

               Takáto dohoda by sa nemala dotýkať autonómie Európskej únie v rozhodovaní ani skutočnosti, že Turecká republika sa rozhodne pre účasť na operácii krízového riadenia EÚ z prípadu na prípad.

               (7)

               Takáto dohoda by sa mala týkať výhradne budúcich operácií krízového riadenia EÚ a nemala by sa dotýkať prípadných existujúcich dohôd, ktoré upravujú účasť Tureckej republiky v už prebiehajúcej operácii krízového riadenia EÚ,

         SA DOHODLI TAKTO:
   ODDIEL I
   VŠEOBECNÉ USTANOVENIA
   Článok 1
   Rozhodnutia týkajúce sa účasti
   1.   Po rozhodnutí Európskej únie prizvať Tureckú republiku na účasť na operácii krízového riadenia EÚ a po tom, čo sa Turecká republika rozhodne zúčastniť, Turecká republika poskytne informácie o svojom navrhovanom príspevku Európskej únii.
   2.   Ak Európska únia rozhodne, že uskutoční operáciu vojenského krízového riadenia s využitím prostriedkov a kapacít NATO, Turecká republika bude informovať Európsku úniu o svojom prípadnom úmysle zúčastniť sa na danej operácii a následne poskytne informácie o svojom navrhovanom príspevku.
   3.   Hodnotenie príspevku Tureckej republiky Európskou úniou sa uskutoční po porade s Tureckou republikou.
   4.   Európska únia čo najskôr informuje Tureckú republiku o prvom odhade výšky možného príspevku na spoločné náklady operácie s cieľom pomôcť Tureckej republike pri formulovaní svojej ponuky.
   5.   Európska únia oznámi listom Tureckej republike výsledok hodnotenia s cieľom zabezpečiť účasť Tureckej republiky v súlade s ustanoveniami tejto dohody.
   Článok 2
   Rámec
   1.   Turecká republika sa pripája k jednotnej akcii, ktorou Rada Európskej únie rozhodne, že EÚ bude viesť operáciu krízového riadenia, a ku každej jednotnej akcii alebo rozhodnutiu, ktorým Rada Európskej únie rozhodne o rozšírení operácie krízového riadenia EÚ v súlade s ustanoveniami tejto dohody a akýchkoľvek požadovaných vykonávacích dojednaní.
   2.   Príspevok Tureckej republiky na operáciu krízového riadenia EÚ sa nedotýka autonómie rozhodovania Európskej únie.
   Článok 3
   Postavenie personálu a ozbrojených síl
   1.   Postavenie personálu vyslaného Tureckou republikou v rámci operácie civilného krízového riadenia EÚ a/alebo ozbrojených síl Tureckej republiky, ktorý sa podieľa na operácii vojenského krízového riadenia EÚ, sa upravuje v dohode o postavení ozbrojených síl/misie, pokiaľ takáto existuje, uzavretej medzi Európskou úniou a štátom/štátmi, v ktorom/ktorých sa táto operácia vedie.
   2.   Postavenie personálu vyslaného na veliteľstvo alebo do veliteľských štruktúr umiestnených mimo územia štátu/štátov, na území ktorého/ktorých prebieha operácia krízového riadenia EÚ, sa riadi dohovormi medzi veliteľstvom a príslušnými veliteľskými štruktúrami a Tureckou republikou.
   3.   Bez toho, aby bola dotknutá dohoda o postavení ozbrojených síl/misie uvedená v odseku 1, Turecká republika uplatňuje súdnu právomoc nad svojím personálom, ktorý sa zúčastňuje na operácii krízového riadenia EÚ.
   4.   Turecká republika je zodpovedná za prerokovanie každého nároku súvisiaceho s účasťou na operácii krízového riadenia EÚ, ktorú uplatní jej personál alebo ktorý sa ho týka. Turecká republika je zodpovedná za začatie konania, najmä súdneho alebo disciplinárneho, voči komukoľvek zo svojho personálu v súlade so svojimi zákonmi a inými právnymi predpismi.
   5.   Turecká republika sa zaväzuje vypracovať vyhlásenie o vzdaní sa nárokov na úhradu voči ktorémukoľvek štátu, ktorý sa zúčastňuje na operácii krízového riadenia EÚ, na ktorej sa zúčastňuje Turecká republika, a zaväzuje sa tak urobiť pri podpisovaní tejto dohody. Vzor vyhlásenia je pripojený k tejto dohode.
   6.   Európska únia sa zaväzuje zabezpečiť, aby členské štáty EÚ vypracovali vyhlásenie týkajúce sa vzdania sa nárokov voči Tureckej republike, ak sa zúčastňuje na operácii vojenského krízového riadenia EÚ, a zaväzuje sa tak urobiť pri podpisovaní tejto dohody. Vzor vyhlásenia je pripojený k tejto dohode.
   Článok 4
   Utajované skutočnosti
   1.   Turecká republika prijíma primerané opatrenia s cieľom zabezpečiť, aby utajované skutočnosti EÚ boli chránené v súlade s bezpečnostnými nariadeniami Rady Európskej únie, ktoré sú obsiahnuté v rozhodnutí Rady 2001/264/ES z 19. marca 2001 (1), a v súlade s ďalšími usmerneniami vydanými príslušnými orgánmi vrátane veliteľa operácie EÚ, pokiaľ ide o operáciu vojenského krízového riadenia EÚ, alebo veliteľom misie EÚ, pokiaľ ide o operáciu civilného krízového riadenia EÚ.
   2.   Ak EÚ prijme utajované skutočnosti od Tureckej republiky, poskytne im príslušnú ochranu podľa stupňa ich utajenia a v súlade s normami ustanovenými v predpisoch pre utajované skutočnosti EÚ.
   3.   Ak EÚ a Turecká republika uzavreli dohodu o bezpečnostných postupoch pri výmene utajovaných skutočností, ustanovenia takejto dohody sa uplatňujú v kontexte operácie krízového riadenia EÚ.
   ODDIEL II
   USTANOVENIA O ÚČASTI NA OPERÁCIÁCH CIVILNÉHO KRÍZOVÉHO RIADENIA
   Článok 5
   Personál vyslaný v rámci operácie civilného krízového riadenia EÚ
   1.   Turecká republika zabezpečuje, aby jej personál vyslaný v rámci operácie civilného krízového riadenia EÚ vykonával svoju misiu v súlade s:

               —

               jednotnou akciou a následnými zmenami a doplneniami uvedenými v článku 2 ods. 1 tejto dohody,

               —

               operačným plánom,

               —

               vykonávacími opatreniami.

         2.   Turecká republika včas oboznamuje veliteľa misie operácie civilného krízového riadenia EÚ a Generálny sekretariát Rady Európskej únie s každou zmenou týkajúcou sa jej príspevku na operáciu civilného krízového riadenia EÚ.
   3.   Personál vyslaný v rámci operácie civilného krízového riadenia EÚ sa podrobí lekárskej prehliadke, očkovaniu a má od príslušného orgánu Tureckej republiky lekárske potvrdenie, že je schopný vykonávať svoje služobné povinnosti. Personál vyslaný v rámci operácie civilného krízového riadenia EÚ predloží kópiu uvedeného potvrdenia.
   Článok 6
   Velenie
   1.   Personál, ktorý vysiela Turecká republika, vykonáva svoje služobné povinnosti a správa sa tak, že má na zreteli výhradne záujmy operácie civilného krízového riadenia EÚ.
   2.   Celý personál zostáva v plnom rozsahu pod velením svojich vnútroštátnych orgánov.
   3.   Vnútroštátne orgány odovzdajú operatívnu kontrolu veliteľovi misie pre operáciu civilného krízového riadenia EÚ, ktorý vykonáva toto velenie prostredníctvom hierarchickej štruktúry velenia a riadenia.
   4.   Veliteľ misie velí operácii civilného krízového riadenia EÚ a zabezpečuje jej každodenné riadenie.
   5.   Turecká republika má rovnaké práva a povinnosti so zreteľom na každodenné riadenie operácie ako členské štáty Európskej únie, ktoré sa zúčastňujú na operácii, v súlade s právnymi nástrojmi uvedenými v článku 2 ods. 1 tejto dohody.
   6.   Veliteľ misie operácie civilného krízového riadenia EÚ zodpovedá za disciplinárnu kontrolu personálu operácie civilného krízového riadenia EÚ. V prípade potreby začne dotknutý vnútroštátny orgán disciplinárne konanie.
   7.   Turecká republika ustanoví Styčný bod národného kontingentu (NPC), aby zastupoval jej národný kontingent v rámci operácie. NPC sa zodpovedá veliteľovi misie operácie civilného krízového riadenia EÚ v národných záležitostiach a je zodpovedný za každodennú disciplínu kontingentu.
   8.   Európska únia prijíma rozhodnutie ukončiť operáciu po porade s Tureckou republikou pod podmienkou, že Turecká republika stále prispieva na operáciu civilného krízového riadenia EÚ ku dňu ukončenia operácie.
   Článok 7
   Finančné aspekty
   1.   Turecká republika znáša všetky náklady spojené so svojou účasťou na operácii okrem nákladov, ktoré podliehajú spoločnému financovaniu, ako ustanovuje prevádzkový rozpočet operácie. Tento postup sa nedotýka článku 8.
   2.   V prípade smrti, úrazu, straty alebo škody spôsobenej fyzickým alebo právnickým osobám pochádzajúcim zo štátu/štátov, na ktorého/ktorých území sa operácia vedie, Turecká republika po určení svojej zodpovednosti zaplatí náhradu škody za podmienok ustanovených v dohode o postavení misie, pokiaľ takáto existuje, ako je uvedené v článku 3 ods. 1 tejto dohody.
   Článok 8
   Príspevok do prevádzkového rozpočtu
   1.   Turecká republika prispieva na financovanie prevádzkového rozpočtu operácie civilného krízového riadenia EÚ.
   2.   Finančný príspevok Tureckej republiky do prevádzkového rozpočtu sa rovná nižšej z týchto dvoch čiastok:

               a)

               podielu referenčnej čiastky, ktorý je úmerný pomeru jeho HND k celkovej sume HND všetkých štátov prispievajúcich do prevádzkového rozpočtu operácie, alebo

               b)

               podielu referenčnej sumy na prevádzkovom rozpočte, ktorý je úmerný pomeru počtu jej personálu zúčastňujúceho sa na operácii k celkovému počtu personálu všetkých štátov zúčastňujúcich sa na operácii.

         3.   Bez ohľadu na uvedené odseky 1 a 2 Turecká republika neprispieva na financovanie diét vyplácaných personálu členských štátov Európskej únie.
   4.   Bez ohľadu na odsek 1 Európska únia oslobodzuje v zásade tretie štáty od finančných príspevkov na určitú operáciu civilného krízového riadenia EÚ, keď:

               a)

               Európska únia rozhodne, že tretí štát zúčastňujúci sa na operácii poskytuje značný príspevok, ktorý je pre túto operáciu podstatný, alebo

               b)

               tretí štát zúčastňujúci sa na operácii má taký HND na osobu, ktorý nepresahuje HND žiadneho iného členského štátu Európskej únie.

         5.   Veliteľ misie operácie civilného krízového riadenia EÚ a príslušné administratívne služby Tureckej republiky podpíšu dohodu o praktických spôsoboch platby príspevkov Tureckej republiky do prevádzkového rozpočtu operácie civilného krízového riadenia EÚ. Táto dohoda zahŕňa okrem iného ustanovenia o:

               a)

               príslušnej sume;

               b)

               spôsobe platby finančného príspevku;

               c)

               postupe pri audite.

         ODDIEL III
   USTANOVENIA TÝKAJÚCE SA ÚČASTI NA OPERÁCIÁCH VOJENSKÉHO KRÍZOVÉHO RIADENIA
   Článok 9
   Účasť na operácii vojenského krízového riadenia EÚ
   1.   Turecká republika zabezpečuje, aby jej ozbrojené sily a personál, ktorí sa zúčastňujú na operácii vojenského krízového riadenia EÚ, vykonávali svoju misiu v súlade s:

               —

               jednotnou akciou a následnými zmenami a doplneniami uvedenými v článku 2 ods. 1 tejto dohody,

               —

               operačným plánom,

               —

               vykonávacími opatreniami.

         2.   Personál, ktorý vysiela Turecká republika, vykonáva svoje služobné povinnosti a správa sa tak, že má na zreteli výhradne záujmy operácie vojenského krízového riadenia EÚ.
   3.   Turecká republika včas oboznamuje veliteľa operácie EÚ s každou zmenou týkajúcou sa svojej účasti na operácii.
   Článok 10
   Velenie
   1.   Všetci príslušníci ozbrojených síl a personál, ktorí sa zúčastňujú na vojenskej operácii krízového riadenia EÚ, zostávajú v plnom rozsahu pod velením svojich vnútroštátnych orgánov.
   2.   Vnútroštátne orgány odovzdajú operatívne a taktické velenie a/alebo kontrolu svojich ozbrojených síl a personálu veliteľovi operácie EÚ. Veliteľ operácie EÚ má právo delegovať svoje právomoci.
   3.   Turecká republika má rovnaké práva a povinnosti so zreteľom na každodenné riadenie operácie ako zúčastnené členské štáty Európskej únie.
   4.   Veliteľ operácie EÚ môže po porade s Tureckou republikou kedykoľvek požiadať, aby Turecká republika zrušila svoj príspevok.
   5.   Turecká republika vymenuje vysokého vojenského zástupcu (SMR), ktorý má za úlohu zastupovať jej národný kontingent na operácii vojenského krízového riadenia EÚ. SMR sa radí s veliteľom ozbrojených síl EÚ vo všetkých záležitostiach týkajúcich sa operácie a zodpovedá za každodennú disciplínu kontingentu.
   Článok 11
   Finančné aspekty
   1.   Bez toho, aby bol dotknutý článok 12, Turecká republika znáša všetky náklady spojené so svojou účasťou na operácii, pokiaľ tieto náklady nepodliehajú spoločnému financovaniu, ako je ustanovené v právnych nástrojoch uvedených v článku 2 ods. 1 tejto dohody, ako aj v rozhodnutí Rady 2004/197/SZBP z 23. februára 2004 o vytvorení mechanizmu na financovanie spoločných nákladov operácií EÚ s vojenskými alebo obrannými dôsledkami (2).
   2.   V prípade smrti, úrazu, straty alebo škody spôsobenej fyzickej alebo právnickej osobe pochádzajúcej zo štátu/štátov, na ktorého/ktorých území sa operácia vedie, Turecká republika po určení jej zodpovednosti zaplatí náhradu škody za podmienok ustanovených v dohode o postavení ozbrojených síl, pokiaľ takáto existuje, ktorá je uvedená v článku 3 ods. 1 tejto dohody.
   Článok 12
   Príspevok na spoločné náklady
   1.   Turecká republika prispieva na financovanie spoločných nákladov operácie vojenského krízového riadenia EÚ.
   2.   Finančný príspevok Tureckej republiky na spoločné náklady sa rovná nižšej z týchto dvoch čiastok:

               a)

               podielu referenčnej čiastky na spoločné náklady, ktorý je úmerný pomeru jeho HND k celkovej sume HND všetkých štátov prispievajúcich na spoločné náklady operácie, alebo

               b)

               podielu referenčnej sumy na spoločných nákladoch, ktorý je úmerný pomeru počtu jeho personálu zúčastňujúceho sa na operácii k celkovému počtu personálu všetkých štátov zúčastňujúcich sa na operácii.

         Pri výpočte čiastky uvedenej v odseku 2 písm. b), keď Turecká republika vysiela personál iba na veliteľstvo operácie alebo ozbrojených síl, použije sa pomer jej personálu k celkovému počtu personálu príslušného veliteľstva. V ostatných prípadoch ide o pomer celého personálu, ktorý vyslala Turecká republika, k celkovému počtu personálu operácie.
   3.   Bez ohľadu na odsek 1 Európska únia oslobodzuje v zásade tretie štáty od finančných príspevkov na spoločné náklady určitej operácie vojenského krízového riadenia EÚ, keď:

               a)

               Európska únia rozhodne, že tretí štát zúčastňujúci sa na operácii poskytuje značný príspevok na prostriedky a/alebo kapacity, ktoré sú pre túto operáciu podstatné, alebo

               b)

               tretí štát zúčastňujúci sa na operácii má taký HND na osobu, ktorý nepresahuje HND žiadneho iného členského štátu Európskej únie.

         4.   Administratívny pracovník ustanovený v rozhodnutí Rady 2004/197/SZBP a príslušné administratívne orgány Tureckej republiky uzatvoria dohodu. Táto dohoda okrem iného zahŕňa ustanovenia o:

               a)

               príslušnej sume;

               b)

               spôsobe platby finančného príspevku;

               c)

               postupe pri audite.

         ODDIEL IV
   ZÁVEREČNÉ USTANOVENIA
   Článok 13
   Opatrenia na vykonanie dohody
   Bez toho, aby boli dotknuté ustanovenia článku 8 ods. 5 a článku 12 ods. 4, generálny tajomník Rady Európskej únie, vysoký splnomocnenec pre spoločnú zahraničnú a bezpečnostnú politiku a príslušné orgány Tureckej republiky dohodnú všetky potrebné technické a správne opatrenia súvisiace s vykonávaním tejto dohody.
   Článok 14
   Neplnenie záväzkov
   Ak si jedna zo strán neplní svoje povinnosti ustanovené v predchádzajúcich článkoch, druhá strana má právo túto dohodu ukončiť výpoveďou s jednomesačnou lehotou.
   Článok 15
   Urovnávanie sporov
   Spory týkajúce sa výkladu alebo uplatňovania tejto dohody sa medzi stranami riešia diplomatickou cestou.
   Článok 16
   Nadobudnutie platnosti
   1.   Táto dohoda nadobúda platnosť prvým dňom prvého mesiaca po tom, ako sa strany navzájom informovali, že ukončili vnútorné postupy potrebné na tento účel.
   2.   Táto dohoda podlieha preskúmaniu najneskôr do 1. júna 2008 a následne aspoň každé tri roky.
   3.   Túto dohodu možno zmeniť a doplniť na základe vzájomnej písomnej dohody medzi stranami.
   4.   Túto dohodu môže jedna strana vypovedať písomným oznámením o vypovedaní, ktoré odovzdá druhej strane. Takáto výpoveď je účinná šesť mesiacov po doručení oznámenia druhej strane.

      V Bruseli dňa dvadsiateho deviateho júna dvetisícšesť v anglickom jazyku v štyroch kópiách.

            Za Európsku úniu

            Za Tureckú republiku

      (1)  Ú. v. ES L 101, 11.4.2001, s. 1. Rozhodnutie naposledy zmenené a doplnené rozhodnutím 2005/952/ES (Ú. v. EÚ L 346, 29.12.2005, s. 18).

      (2)  Ú. v. EÚ L 63, 28.2.2004, s. 68. Rozhodnutie naposledy zmenené a doplnené rozhodnutím 2005/68/SZBP (Ú. v. EÚ L 27, 29.1.2005, s. 59).
   TEXT VYHLÁSENIA
   Vyhlásenie členských štátov EÚ:
   „Členské štáty EÚ, uplatňujúce jednotnú akciu EÚ o operácii krízového riadenia EÚ, na ktorej sa zúčastňuje Turecká republika, sa budú usilovať do tej miery, do akej to ich vnútroštátny právny systém dovoľuje, vzdať podľa možností nárokov na náhradu voči Tureckej republike v prípade úrazu alebo úmrtia personálu alebo škody na majetku, alebo straty na majetku vo svojom vlastníctve, ktorý sa používa pri operácii krízového riadenia EÚ, ak takýto úraz, úmrtie, škodu alebo stratu:

               —

               zapríčinil personál Tureckej republiky pri výkone svojich služobných povinností súvisiacich s operáciou krízového riadenia EÚ okrem prípadov hrubej nedbalosti alebo úmyselného zneužitia úradnej moci, alebo

               —

               vznikli používaním majetku vo vlastníctve Tureckej republiky za podmienky, že majetok sa používal v súvislosti s operáciou, s výnimkou prípadov hrubej nedbalosti alebo úmyselného zneužitia úradnej moci personálom operácie krízového riadenia EÚ z Tureckej republiky, ktorý tento majetok používa.“

         Vyhlásenie Tureckej republiky:
   „Pripojením sa k jednotnej akcii EÚ o operácii krízového riadenia EÚ sa Turecká republika bude usilovať, pokiaľ to jej vnútroštátny právny systém dovoľuje, vzdať podľa možností na vzájomnom základe nárokov voči každému štátu zúčastňujúcemu sa na operácii krízového riadenia EÚ v prípade úrazu alebo úmrtia personálu alebo škody na majetku, alebo straty majetku vo svojom vlastníctve, ktorý sa používa pri operácii krízového riadenia EÚ, ak takýto úraz, úmrtie, škodu alebo stratu:

               —

               zapríčinil personál pri výkone svojich služobných povinností súvisiacich s operáciou krízového riadenia EÚ okrem prípadov hrubej nedbanlivosti alebo úmyselného zneužitia úradnej moci, alebo

               —

               vznikli používaním majetku vo vlastníctve štátov zúčastňujúcich sa na operácii krízového riadenia za podmienky, že majetok sa používal v súvislosti s operáciou, s výnimkou prípadov hrubej nedbalosti alebo úmyselného zneužitia úradnej moci personálom operácie krízového riadenia EÚ, ktorý tento majetok používa.“


title: Rozhodnutie Rady (SZBP) 2017/346 z 27. februára 2017, ktorým sa predlžuje mandát osobitného zástupcu Európskej únie pre ľudské práva

text:
               28.2.2017

               SK

               Úradný vestník Európskej únie

               L 50/66

         ROZHODNUTIE RADY (SZBP) 2017/346
   z 27. februára 2017,
   ktorým sa predlžuje mandát osobitného zástupcu Európskej únie pre ľudské práva
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 33 a článok 31 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada prijala 25. júla 2012 rozhodnutie 2012/440/SZBP (1), ktorým sa pán Stavros LAMBRINIDIS vymenúva za osobitného zástupcu Európskej únie (OZEÚ) pre ľudské práva. Mandát OZEÚ má uplynúť 28. februára 2017.

               (2)

               Rada 20. júla 2015 prijala akčný plán EÚ pre ľudské práva a demokraciu na obdobie rokov 2015 – 2019.

               (3)

               Mandát OZEÚ by sa mal predĺžiť o ďalšie obdobie 24 mesiacov,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Mandát pána Stavrosa LAMBRINIDISA ako OZEÚ pre ľudské práva sa predlžuje do 28. februára 2019. Rada môže na základe posúdenia Politického a bezpečnostného výboru (PBV) a na návrh vysokého predstaviteľa Únie pre zahraničné veci a bezpečnostnú politiku (VP) rozhodnúť, že sa mandát OZEÚ skončí skôr.
   Článok 2
   Ciele politiky
   Mandát OZEÚ je založený na cieľoch politiky Únie v oblasti ľudských práv, ako sa ustanovujú v Zmluve o Európskej únii, Charte základných práv Európskej únie, ako aj strategickom rámci EÚ pre ľudské práva a demokraciu a akčnom pláne EÚ pre ľudské práva a demokraciu:

               a)

               podpora účinnosti, prítomnosti a viditeľnosti Únie pri ochrane a podpore ľudských práv vo svete najmä prehlbovaním spolupráce a politického dialógu Únie s tretími krajinami, relevantnými partnermi, podnikateľskou sférou, občianskou spoločnosťou a medzinárodnými a regionálnymi organizáciami, ako aj pôsobením na relevantných medzinárodných fórach;

               b)

               zvyšovanie príspevku Únie k posilňovaniu demokracie a budovaniu inštitúcií, právneho štátu, dobrej správy vecí verejných a dodržiavania ľudských práv a základných slobôd v celom svete;

               c)

               posilňovanie súdržnosti činnosti Únie v oblasti ľudských práv a integrácie ľudských práv do všetkých oblastí vonkajšej činnosti Únie.

         Článok 3
   Mandát
   Na dosiahnutie cieľov politiky sa OZEÚ udeľuje mandát:

               a)

               prispievať k vykonávaniu politiky Únie v oblasti ľudských práv, najmä strategického rámca EÚ pre ľudské práva a demokraciu a akčného plánu EÚ pre ľudské práva a demokraciu, a to aj vypracúvaním súvisiacich odporúčaní;

               b)

               prispievať k vykonávaniu usmernení Únie, súborov nástrojov a akčných plánov v oblasti ľudských práv a medzinárodného humanitárneho práva;

               c)

               podporovať dialóg o ľudských právach s vládami tretích krajín a s medzinárodnými a regionálnymi organizáciami, ako aj s organizáciami občianskej spoločnosti a ďalšími relevantnými aktérmi s cieľom zaistiť účinnosť a viditeľnosť politiky Únie v oblasti ľudských práv;

               d)

               prispievať k väčšej súdržnosti a konzistentnosti politík a opatrení Únie v oblasti ochrany a presadzovania ľudských práv najmä prispievaním k formulovaniu relevantných politík Únie.

         Článok 4
   Vykonávanie mandátu
   1.   OZEÚ je zodpovedný za vykonávanie mandátu pod vedením VP.
   2.   PBV je s OZEÚ v úzkom spojení a je jeho hlavným styčným bodom s Radou. PBV strategicky usmerňuje a politicky riadi činnosť OZEÚ v rámci mandátu bez toho, aby boli dotknuté právomoci VP.
   3.   OZEÚ svoju činnosť úzko koordinuje s Európskou službou pre vonkajšiu činnosť (ESVČ) a jej príslušnými útvarmi na zabezpečenie súdržnosti a konzistentnosti ich práce v oblasti ľudských práv.
   Článok 5
   Financovanie
   1.   Finančná referenčná suma určená na úhradu výdavkov spojených s mandátom OZEÚ v období od 1. marca 2017 do 28. februára 2018 je 860 000 EUR.
   2.   O finančnej referenčnej sume pre OZEÚ na nasledovné obdobie rozhodne Rade.
   3.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   4.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich finančných prostriedkov, ktoré má k dispozícii, zodpovedá za vytvorenie tímu. Tím zahŕňa odborníkov na konkrétne politické otázky vyplývajúce z mandátu. OZEÚ bezodkladne informuje Radu a Komisiu o zložení tímu.
   2.   Členské štáty, inštitúcie Únie a ESVČ môžu navrhnúť vyslanie personálu na výkon práce pre OZEÚ. Plat členov takto vyslaného personálu hradí vysielajúci členský štát, vysielajúca inštitúcia Únie alebo ESVČ. Na výkon práce pre OZEÚ sa tiež môžu prideliť experti, ktorých do inštitúcií Únie alebo ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, vysielajúcej inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
   4.   Personál OZEÚ je umiestnený spoločne s príslušnými útvarmi ESVČ alebo delegáciami Únie, aby sa zabezpečila súdržnosť a jednotnosť ich príslušných činností.
   Článok 7
   Bezpečnosť utajovaných skutočností EÚ
   OZEÚ a členovia tímu OZEÚ dodržiavajú bezpečnostné zásady a minimálne normy stanovené v rozhodnutí Rady 2013/488/EÚ (2).
   Článok 8
   Prístup k informáciám a logistická podpora
   1.   Členské štáty, Komisia, ESVČ a Generálny sekretariát Rady zabezpečujú, aby mal OZEÚ prístup ku všetkým relevantným informáciám.
   2.   Delegácie Únie a diplomatické zastúpenia členských štátov podľa potreby poskytujú OZEÚ logistickú podporu.
   Článok 9
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade so svojím mandátom a na základe bezpečnostnej situácie v oblasti pôsobnosti všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, a to predovšetkým tak, že:

               a)

               na základe usmernení ESVČ vypracuje konkrétny bezpečnostný plán zahŕňajúci konkrétne fyzické, organizačné a procedurálne bezpečnostné opatrenia pre riadenie bezpečného presunu personálu do oblasti pôsobnosti a v rámci nej, ako aj riadenie bezpečnostných incidentov, a ďalej pohotovostný plán a evakuačný plán;

               b)

               zabezpečuje, aby boli všetci členovia personálu nasadzovaní mimo Únie poistení pre prípad zvýšeného rizika, ako si to vyžaduje situácia v oblasti pôsobnosti;

               c)

               zabezpečuje, aby sa všetci členovia tímu OZEÚ, ktorí sa majú nasadiť mimo Únie, vrátane miestneho zmluvného personálu pred presunom do oblasti pôsobnosti alebo bezprostredne po ňom zúčastnili na primeranom bezpečnostnom výcviku podľa stupňa rizikovosti, ktorý tejto oblasti pridelila ESVČ;

               d)

               zabezpečuje vykonávanie všetkých dohodnutých odporúčaní vypracovaných na základe pravidelných posúdení bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správ o pokroku a správy o vykonávaní mandátu.

         Článok 10
   Podávanie správ
   OZEÚ pravidelne podáva ústne a písomné správy VP a PBV. OZEÚ podľa potreby podáva správy aj pracovným skupinám Rady, najmä pracovnej skupine pre ľudské práva. Pravidelné správy sa rozosielajú prostredníctvom siete COREU. OZEÚ môže podávať správy aj Rade pre zahraničné veci. V súlade s článkom 36 zmluvy sa OZEÚ môže podieľať na informovaní Európskeho parlamentu.
   Článok 11
   Koordinácia
   1.   V záujme dosiahnutia cieľov politiky Únie prispieva OZEÚ k jednotnosti, konzistentnosti a účinnosti činnosti Únie a pomáha zabezpečovať, aby všetky nástroje Únie a činnosti členských štátov pôsobili súdržne. Činnosť OZEÚ sa koordinuje s činnosťami členských štátov a Komisie a podľa potreby aj s ostatnými osobitnými zástupcami Európskej únie. OZEÚ pravidelne informuje misie členských štátov a delegácie Únie.
   2.   Na mieste sa udržiavajú úzke vzťahy s vedúcimi misií členských štátov, s vedúcimi delegácií Únie a podľa potreby aj s vedúcimi misií alebo veliteľmi operácií spoločnej bezpečnostnej a obrannej politiky a s ostatnými osobitnými zástupcami Európskej únie. Títo vyvíjajú maximálne úsilie na pomoc OZEÚ pri vykonávaní mandátu.
   3.   OZEÚ je tiež v spojení s inými medzinárodnými a regionálnymi aktérmi a usiluje sa o dosiahnutie komplementárnosti a synergií s nimi, a to na úrovni ústredí i v teréne. OZEÚ sa snaží o pravidelné kontakty s organizáciami občianskej spoločnosti na úrovni ústredí, ako aj v teréne.
   Článok 12
   Preskúmanie
   Vykonávanie tohto rozhodnutia a jeho súlad s inými príspevkami Únie sa pravidelne skúmajú. OZEÚ predkladá Rade, VP a Komisii pravidelné správy o pokroku a do 30. novembra 2018 im predloží komplexnú správu o vykonávaní mandátu.
   Článok 13
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 27. februára 2017

            Za Radu

            predseda

         K. MIZZI

      (1)  Rozhodnutie Rady 2012/440/SZBP z 25. júla 2012, ktorým sa vymenúva osobitný zástupca Európskej únie pre ľudské práva (Ú. v. EÚ L 200, 27.7.2012, s. 21).

      (2)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).


title: Rozhodnutie Rady (EÚ) 2015/2191 z 10. novembra 2015 o podpise v mene Európskej únie a o predbežnom vykonávaní protokolu, ktorým sa na obdobie štyroch rokov stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou

text:
               1.12.2015

               SK

               Úradný vestník Európskej únie

               L 315/1

         ROZHODNUTIE RADY (EÚ) 2015/2191
   z 10. novembra 2015
   o podpise v mene Európskej únie a o predbežnom vykonávaní protokolu, ktorým sa na obdobie štyroch rokov stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Rada 30. novembra 2006 prijala nariadenie (ES) č. 1801/2006 o uzavretí Dohody o spolupráci v sektore rybolovu medzi Európskym spoločenstvom a Mauritánskou islamskou republikou (1) (ďalej len „dohoda o spolupráci“).

               (2)

               Platnosť posledného protokolu, ktorým sa stanovujú rybolovné možnosti a finančný príspevok podľa dohody o spolupráci, uplynula 16. decembra 2014.

               (3)

               Dňa 10. júla 2015 Únia a Mauritánska islamská republika parafovali nový protokol (2) k dohode o spolupráci (ďalej len „protokol“). Protokolom sa udeľujú plavidlám Únie rybolovné možnosti v rybolovných oblastiach, ktoré patria pod zvrchovanosť alebo právomoc Mauritánskej islamskej republiky.

               (4)

               S cieľom zabezpečiť, aby mohli plavidlá Únie obnoviť čo najrýchlejšie svoje rybolovné činnosti a v súlade s jeho článkom 14 by sa mal protokol predbežne vykonávať odo dňa jeho podpisu.

               (5)

               Protokol by sa mal podpísať a predbežne vykonávať do ukončenia postupov potrebných na jeho uzavretie,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis protokolu, ktorým sa na obdobie štyroch rokov stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou s výhradou uzavretia uvedeného protokolu.
   Text protokolu je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie.
   Článok 3
   Protokol sa predbežne vykonáva v súlade s jeho článkom 14 odo dňa jeho podpisu do ukončenia postupov potrebných na jeho uzavretie.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 10. novembra 2015

            Za Radu

            predseda

         P. GRAMEGNA

      (1)  Nariadenie Rady (ES) č. 1801/2006 z 30. novembra 2006 o uzavretí Dohody o spolupráci v sektore rybolovu medzi Európskym spoločenstvom a Mauritánskou islamskou republikou. (Ú. v. EÚ L 343, 8.12.2006, s. 1).

      (2)  Protokol, ktorým sa na obdobie štyroch rokov stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou (pozri s. 3 tohto úradného vestníka).


title: Rozhodnutie zástupcov vlád členských štátov (EÚ, Euratom) 2016/1655 zo 7. septembra 2016 o vymenovaní sudcov Všeobecného súdu

text:
               15.9.2016

               SK

               Úradný vestník Európskej únie

               L 247/15

         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ, Euratom) 2016/1655
   zo 7. septembra 2016
   o vymenovaní sudcov Všeobecného súdu
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 254 a 255,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
   keďže:

               (1)

               Funkčné obdobie štrnástich sudcov Všeobecného súdu sa skončí 31. augusta 2016. Okrem toho sa funkčné obdobie sudcov uvedených v článku 1 rozhodnutia zástupcov vlád členských štátov (EÚ, Euratom) 2016/484 (1) tiež skončí 31. augusta 2016, ako je to stanovené v uvedenom článku.

               (2)

               Na vymenovanie za sudcov Všeobecného súdu boli navrhnutí pán Barna BERKE, pán Ricardo da SILVA PASSOS a pani Octavia SPINEANU-MATEI.

               (3)

               Okrem toho boli na obnovenie funkčného obdobia navrhnutí pán Zoltán CSEHI, pán Constantinos ILIOPOULOS, pani Anna MARCOULLI a pán Dean SPIELMANN.

               (4)

               Výbor zriadený článkom 255 Zmluvy o fungovaní Európskej únie vydal stanovisko k vhodnosti pána Barnu BERKEHO, pána Zoltána CSEHIHO, pána Constantinosa ILIOPOULOSA, pani Anny MARCOULLIOVEJ, pána Ricarda da SILVU PASSOSA, pána Deana SPIELMANNA a pani Octavie SPINEANU-MATEIOVEJ na výkon funkcie sudcu Všeobecného súdu.

               (5)

               Pán Barna BERKE, pán Ricardo da SILVA PASSOS a pani Octavia SPINEANU-MATEI by sa mali vymenovať za sudcov Všeobecného súdu na obdobie od nadobudnutia účinnosti tohto rozhodnutia do 31. augusta 2022.

               (6)

               Pán Zoltán CSEHI, pán Constantinos ILIOPOULOS, pani Anna MARCOULLI a pán Dean SPIELMANN by sa mali vymenovať na nové funkčného obdobie, ktoré trvá od 1. septembra 2016 do 31. augusta 2022. Vzhľadom na to, že uvedení štyria sudcovia už vykonávali funkciu sudcov Všeobecného súdu do 31. augusta 2016 a naďalej ju vykonávali až do prijatia tohto rozhodnutia, malo by sa pristúpiť k ich vymenovaniu za sudcov na nové funkčné obdobie s účinnosťou odo dňa nasledujúceho po skončení ich predchádzajúceho funkčného obdobia,

         PRIJALI TOTO ROZHODNUTIE:
   Článok 1
   Za sudcov Všeobecného súdu sa na obdobie od nadobudnutia účinnosti tohto rozhodnutia do 31. augusta 2022 vymenúvajú:

               —

               pán Barna BERKE,

               —

               pán Ricardo da SILVA PASSOS,

               —

               pani Octavia SPINEANU-MATEI.

         Článok 2
   Za sudcov Všeobecného súdu sa na obdobie od 1. septembra 2016 do 31. augusta 2022 vymenúvajú:

               —

               pán Zoltán CSEHI,

               —

               pán Constantinos ILIOPOULOS,

               —

               pani Anna MARCOULLI,

               —

               pán Dean SPIELMANN.

         Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 7. septembra 2016

            Predseda

         P. JAVORČÍK

      (1)  Rozhodnutie zástupcov vlád členských štátov (EÚ, Euratom) 2016/484 z 23. marca 2016 o vymenovaní sudcov Všeobecného súdu (Ú. v. EÚ L 87, 2.4.2016, s. 31).


title: 2009/399/ES: Rozhodnutie Rady z  27. apríla 2009 , ktorým sa upravujú príspevky ustanovené rozhodnutím 2003/479/ES a rozhodnutím 2007/829/ES o pravidlách pridelenia národných expertov a vojenského personálu na Generálny sekretariát Rady

text:
               26.5.2009

               SK

               Úradný vestník Európskej únie

               L 127/8

      ROZHODNUTIE RADY

   z 27. apríla 2009,
   ktorým sa upravujú príspevky ustanovené rozhodnutím 2003/479/ES a rozhodnutím 2007/829/ES o pravidlách pridelenia národných expertov a vojenského personálu na Generálny sekretariát Rady
   (2009/399/ES)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 ods. 1,
   so zreteľom na Zmluvu o založení Európskeho spoločenstva, a najmä na jej článok 207 ods. 2,
   so zreteľom na rozhodnutie 2003/479/ES (1), a najmä na jeho článok 15 ods. 7,
   so zreteľom na rozhodnutie 2007/829/ES (2), a najmä na jeho článok 15 ods. 6,
   keďže:

               (1)

               Článok 15 ods. 7 rozhodnutia 2003/479/ES a článok 15 ods. 6 rozhodnutia 2007/829/ES ustanovujú, že výška denných a mesačných príspevkov sa upravuje každý rok bez spätného účinku podľa úpravy základných platov úradníkov Európskych spoločenstiev v Bruseli a Luxemburgu.

               (2)

               Nariadením (ES, Euratom) č. 1323/2008 z 18. decembra 2008, ktorým sa s účinnosťou od 1. júla 2008 upravujú odmeny a dôchodky úradníkov a ostatných zamestnancov Európskych spoločenstiev, ako aj opravné koeficienty, ktoré sa vzťahujú na tieto odmeny a dôchodky (3), Rada vykonala úpravu odmien a dôchodkov úradníkov Spoločenstva o 3 %,

         ROZHODLA TAKTO:
   Článok 1
   1.   V článku 15 ods. 1 rozhodnutia 2003/479/ES a v článku 15 ods. 1 rozhodnutia 2007/829/ES sa sumy 29,85 EUR a 119,39 EUR nahrádzajú sumami 30,75 EUR a 122,97 EUR.
   2.   V článku 15 ods. 2 rozhodnutia 2003/479/ES a v článku 15 ods. 2 rozhodnutia 2007/829/ES sa tabuľka nahrádza takto:

                  „Vzdialenosť medzi miestom náboru a miestom pridelenia
                  (v km)

                  Suma v EUR

                  0 – 150

                  0,00

                  > 150

                  79,04

                  > 300

                  140,52

                  > 500

                  228,36

                  > 800

                  368,89

                  > 1 300

                  579,68

                  > 2 000

                  693,88“

   3.   V článku 15 ods. 4 rozhodnutia 2003/479/ES sa suma 29,85 EUR nahrádza sumou 30,75 EUR.
   Článok 2
   Toto rozhodnutie nadobúda účinnosť prvým dňom mesiaca nasledujúceho po jeho prijatí.

      V Luxemburgu 27. apríla 2009

            Za Radu

            predseda

         A. VONDRA

      (1)  Ú. v. EÚ L 160, 28.6.2003, s. 72.

      (2)  Ú. v. EÚ L 327, 13.12.2007, s. 10.

      (3)  Ú. v. EÚ L 345, 23.12.2008, s. 10.


title: Rozhodnutie Rady z 15. novembra 1999, ktorým sa mení a dopĺňa rozhodnutie č. 97/132/ES o uzatvorení Dohody medzi Európskym spoločenstvom a Novým Zélandom o sanitárnych opatreniach pri obchodovaní so živými zvieratami a živočíšnymi výrobkami

text:
Dôležité právne oznámenie

|

31999D0837

Úradný vestník L 332 , 23/12/1999 S. 0001 - 0002

		Rozhodnutie Radyz 15. novembra 1999,ktorým sa mení a dopĺňa rozhodnutie č. 97/132/ES o uzatvorení Dohody medzi Európskym spoločenstvom a Novým Zélandom o sanitárnych opatreniach pri obchodovaní so živými zvieratami a živočíšnymi výrobkami(1999/837/ES)RADA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva, najmä na jej článok 133,so zreteľom na návrh Komisie,keďže:(1) Rozhodnutie Rady 97/132/ES zo 17. decembra o uzatvorení Dohody medzi Európskym spoločenstvom a Novým Zélandom o sanitárnych opatreniach pri obchodovaní so živými zvieratami a živočíšnymi výrobkami [1] zatiaľ nenadobudlo účinnosť, pretože skôr, ako sa môže uplatňovať v praxi, je potrebné vykonať určité technické úpravy príloh k uvedenej dohode.(2) Rozhodnutie 97/132/ES nestanovuje postup pre zmeny a doplnky príloh; Rada však prijala rozhodnutie 98/258/ES zo 16. marca 1998 o uzatvorení dohody medzi Európskym spoločenstvom a Spojenými štátmi americkými o sanitárnych opatreniach na ochranu verejného zdravia a zdravia zvierat pri obchodovaní so živými zvieratami a živočíšnymi výrobkami [2], ktoré takýto postup obsahuje.(3) Od uzatvorenia dohody s Novým Zélandom bola v zásade dohodnutá rovnocennosť pre ďalšie výrobky a je potrebné zmeniť a doplniť prílohu V k uvedenej dohode s cieľom zohľadniť túto skutočnosť; s cieľom zohľadniť zmeny inšpekčných poplatkov a ostatných administratívnych záležitostí je tiež potrebné zmeniť a doplniť niektoré iné prílohy.(4) S cieľom zabezpečiť účinné vykonávanie dohody s Novým Zélandom, ako aj z dôvodov konzistencie by sa mal do rozhodnutia 97/132/ES doplniť postup pre zmeny a doplnky príloh uvedený v prílohách k dohode so Spojenými štátmi americkými.(5) Spoločenstvo a novozélandské príslušné úrady dohodli vo forme výmeny listov sanitárne opatrenia pri obchodovaní so živými zvieratami a živočíšnymi výrobkami; výmena listov by sa mala schváliť,ROZHODLA TAKTO:Článok 1Rozhodnutie 97/132/ES sa týmto mení a dopĺňa takto:1. Článok 3 sa nahrádza takto:"Článok 3Komisia za pomoci zástupcov členských štátov zastupuje spoločenstvo v Spoločnom riadiacom výbore uvedenom v článku 16 ods. 1 dohody.Pozícia spoločenstva pokiaľ ide o záležitosti, ktorými sa má zaoberať uvedený výbor, sa ustanovuje v rámci príslušných orgánov Rady v súlade s ustanoveniami zmluvy.Zmeny a doplnky príloh k dohode, ktoré sú výsledkom odporúčaní Spoločného riadiaceho výboru, sa prijímajú podľa postupu stanoveného v článku 29 smernice 72/462/EHS [3]."2. Článok 4 sa nahrádza takto:"Článok 4Ustanovenia potrebné na vykonávanie tejto dohody, vrátane ustanovení týkajúcich sa záruk pre čerstvé mäso a mäsové výrobky rovnocenných zárukám ustanoveným smernicou 72/462/EHS, sa ustanovujú podľa postupu ustanoveného v článku 30 uvedenej smernice."Článok 2Výmena listov o zmene a doplnku príloh k Dohode medzi Európskym spoločenstvom a Novým Zélandom o sanitárnych opatreniach pri obchodovaní so živými zvieratami a živočíšnymi výrobkami sa týmto schvaľuje v mene spoločenstva.Text výmeny listov vrátane zmien a doplnkov príloh k uvedenej dohode je pripojený k tomuto rozhodnutiu.Článok 3Toto rozhodnutie sa uverejní v Úradnom vestníku Európskych spoločenstiev.Bude sa uplatňovať odo dňa jeho uverejnenia.V Bruseli 15. novembra 1999Za RadupredsedaK. Hemilä[1] Ú. v. ES L 57, 26.2.1997, s. 4.[2] Ú. v. ES L 118, 21.4.1998, s. 1.[3] Ú. v. ES L 302, 31.12.1972, s. 28. Smernica naposledy zmenená a doplnená smernicou 97/79/ES (Ú. v. ES L 24, 30.1.1998, s. 31).--------------------------------------------------


title: Rozhodnutie Rady (EÚ) 2017/1122 z 20. júna 2017, ktorým sa vymenúva člen Výboru regiónov navrhnutý Španielskym kráľovstvom

text:
               23.6.2017

               SK

               Úradný vestník Európskej únie

               L 162/55

         ROZHODNUTIE RADY (EÚ) 2017/1122
   z 20. júna 2017,
   ktorým sa vymenúva člen Výboru regiónov navrhnutý Španielskym kráľovstvom
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh španielskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020. Na základe rozhodnutia Rady (EÚ) 2015/1571 (4) z 18. septembra 2015 nahradil pán Pedro Antonio SÁNCHEZ LÓPEZ pána Alberta GARREHO LÓPEZA ako člena.

               (2)

               V dôsledku skončenia funkčného obdobia pána Pedra Antonia SÁNCHEZA LÓPEZA sa uvoľnilo jedno miesto člena,

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2020, sa za člena Výboru regiónov vymenúva:

               —

               pán Fernando LÓPEZ MIRAS, Presidente Región de Murcia.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 20. júna 2017

            Za Radu

            predsedníčka

         H. DALLI

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).

      (4)  Rozhodnutie Rady (EÚ) 2015/1571 z 18. septembra 2015, ktorým sa vymenúvajú dvaja španielski členovia Výboru regiónov (Ú. v. EÚ L 245, 22.9.2015, s. 8).